Mormântul tracic de la Kazanlăk

Mormântul tracic de la Kazanlăc (în bulgară Казанлъшка гробница, transliterat: Kazanlășka grobnița) este un mormânt tracic de tip stup în apropierea orașului Kazanlăc, în centrul Bulgariei. Date generale Descoperit în mod accidental pe 19 aprilie1944 de către niște soldați care săpau un șanț, mormântul precreștin este situat în apropiere de Seuthopolis, capitala antică tracică a regatului Odris, fondat de regele trac Seuthes al III-lea (gr. Σεύθης, Seuthēs) și face parte dintr-o necropolă mare, de origine tracică. Din păcate, în momentul descoperirii sale, mormântul fusese deja jefuit de obiectele valoroase precum farfurii de aur și argint, bijuterii și hamul bogat decorat. Mormântul cuprinde un coridor îngust și o cameră de înmormântare rotundă, care sunt decorate cu picturi murale reprezentând un tânăr cuplu trac la o ceremonie funerară. Picturile murale sunt memorabile pentru caii spectaculoși și mai ales pentru gestul de adio, în care cuplul și-a apucat reciproc încheieturile mâinilor, într-un moment de tandrețe și egalitate. Picturile sunt capodoperele artistice descoperite pe teritoriul Bulgariei, datând din Perioada Elenistică, cel mai bine conservate. Imaginea femeii din picturile murale este reprezentată pe reversul monedei bulgare de 50 stotinki, emisă în anul 2005. Monumentul datează din secolul al IV-lea î.Hr. și a fost pus pe lista Locurilor din Patrimoniul Mondial UNESCO din 1979. Mormântul a fost construit din cărămidă, fiind structurat în trei încăperi: o anticameră pentru carul de luptă, caii și sclavii sacrificați pentru a-l însoți pe stăpân în lumea cealaltă, un coridor rectangular, dromos, cu obiecte considerate necesare în viața următoare și camera funerară cu trupul celui decedat.Camera funerară este de formă circulară, cu un diametru de 3 metri iar la construcția ei s-au folosit cărămizi cu formă curbă, diferite pentru fiecare rând. Pe bolta camerei funerare se află friza circulară, pictată în culori vii, despre care se crede că îl reprezintă pe regele trac Seuthes al III-lea.Spre deosebire de alte morminte trace, cupola mormântului de la Kazanlăc este în formă de clopot care se închide cu o cheie de boltă, cu aspect de ciupercă, confecționată din piatră fasonată. Intrarea în mormânt se face prin partea sudică a tumulului, unde se află anticamera, construită din piatră brută și acoperită inițial cu grinzi, ale cărei ziduri descresc spre sud până ajung la înălțimea de 0,7 metri, și unde au fost descoperite rămășițele unui cal. Monumentul este cunoscut pentru picturile murale detaliate și bine conservate, care decorează atât coridorul dar mai ales camera funerară, realizate cel mai probabil între anii 310 și 290 î.Hr. În coridor, pe cele două laturi ale bolții în formă de șa, se află câte o friză pe care sunt reprezentați războinici în luptă iar pe pereți sunt alte picturi cu motive florale sau cu personaje în mișcare. În camera funerară, marea friză aflată pe peretele opus intrării, înfățișează căpetenia tracă, pentru care s-a construit mormântul, cu o cunună aurită de laur pe cap, ținând în mâna dreaptă o cupă iar cu mâna stângă ținând mâna unei femei, probabil soția sa, care este așezată pe un tron. În continuare este reprezentat un personaj feminin care aduce un taler cu fructe, urmată de o întreagă procesiune compusă din paharnicul cu carafă de vin și o cupă, două femei care suflă în trâmbițe și doi cai de călărie conduși de câte un slujitor, probabil ai căpeteniei. În partea dreaptă a frizei, scena se continuă cu două femei care aduc casete cu podoabe și obiecte de înfrumusețare precum și un văl albastru, urmate de o cvadrigă condusă de un bărbat. O altă interpretare a cercetătorilor este aceea că, perechea înfățișată în pictura murală ar fi Hades și Persefona, deoarece prezența rodiilor semnifică divinitatea.Cu toate acestea, au fost identificate elemente specifice tracice precum faptul că bărbatul este înfățișat șezând iar nu întins ca la ospețele grecești, iar procesiunea servitorilor corespunde obiceiului trac ca defunctul să fie însoțit în mormânt de caii săi. Ruinele vechiului oraș Seuthopolis se află pe fundul unui lac de acumulare, dar în zonă se poate vizita o copie a necropolei care reproduce aproape fidel mormântul antic aflat în conservare. Kazanlâc este situat în mijlocul Bulgariei, între Stara Planina și munții Sredna Gora, în zona denumită Valea Trandafirilor. Datorită descoperirii numeroaselor morminte tracice în zonă, valea a fost denumită și Valea Regilor. În anii '90 au fost descoperite noi morminte în regiune, dar niciunul nu conține fresce atât de artistice. Puținele obiecte recuperate din mormântul de la Kazanlăc precum un cuțit curb trac, un vârf de suliță și 140 de nasturi semisferici și flori aurii din ceramică, sunt expuse la Muzeul de Istorie din Sofia, dar și la Muzeul de Istorie din Kazanlăc. Vezi și Mormântul tracic de la Aleksandrovo Daosdava Locuri din patrimoniul mondial Mormântul tracic de la Sveștari Galerie de imagini Referințe Legături externe en Descriere UNESCO bg en Mormântul tracic de la Kazanlâk